4.2018ம் ஆண்டுக்கான பத்ம விருதுகளை மத்திய அரசு இன்று அறிவித்தது. இதில் இசையமைப்பாளர் இளையராஜாவுக்கு பத்ம விபூஷன் விருதும் நாட்டுப்புற கலைஞர் விஜயலட்சுமி நவநீத கிருஷ்ணனுக்கும் பத்ம ஸ்ரீ விருதும் அறிவிக்கப்பட்டுள்ளது.மேலும் பிளாஸ்டிக் கழிவு பொருட்களை பயன்படுத்தி புத்தாக்க முறையில் சாலை அமைத்து அதற்கு காப்புரிமை பெற்ற தமிழகத்தைச் சேர்ந்த ராஜகோபாலன் வாசுதேவனுக்கும் பத்மஸ்ரீ விருது அறிவிக்கப்பட்டுள்ளது.கேரளாவைச் சேர்ந்த பழங்குடியின பெண் லட்சுமி குட்டிக்கு பத்மஸ்ரீ விருது அறிவிக்கப்பட்டுள்ளது. இவர் 500 மூலிகை மருந்துகள் நினைவில் வைத்து ஆயிரக்கணக்கான மக்களுக்கு பாம்புக்கடி, பூச்சி கடிகளில் இருந்து சிகிச்சை அளித்து காப்பாற்றியுள்ளார்.மேலும், ஐ.ஐ.டி. கான்பூர் பேராசிரியர் அரவிந்த் குப்தாவு, மத்தியப் பிரதேசத்தைச் சேர்ந்த ஓவியர் ஷியாம், மேற்கு வங்காளத்தின் 99வயது சுதந்திரப் போராட்ட வீரர் சுதான்சு பிஸ்வாஸ், கேரளா மருத்துவர் எம்.ஆர். ராஜகோபால், மஹாராஷ்டிரா மாநிலத்தைச் சேர்ந்த பாரா ஒலிம்பிக் வீரர் முரளிகாந்த் பேட்கர் ஆகியோருக்கு பத்மஸ்ரீ விருது அறிவிக்கப்பட்டுள்ளது.மேலும் மேற்கு வங்காள மாநிலத்தைச் சேர்ந்த சுபாஷினி மிஸ்திரி வீட்டு வேலைகள் செய்து ஏழைகளுக்காக மருத்துவமனை கட்டிக் கொடுத்துள்ளார். இவரின் சேவையை பாராட்டி பத்மஸ்ரீ விருது அறிவிக்கப்பட்டுள்ளது.மேலும் கர்நாடக மாநிலத்தைச் சேர்ந்த விவசாயி சுலாகட்டி நரசம்மா, திபெத்திய மூலிகை மருத்துவர் யேஷி டோடெனுக்கும் பத்மஸ்ரீ விருது அறிவிக்கப்பட்டுள்ளது.